Şervananê  QSD’yî wextê operasyonê Baxozî de xeylî cinî û domanê Êzidîyan xelisnaybî. QSD’yî nê doman û cinîyî bi rayîrê rayberîya Şengalî resnaybî keyeyan ci. Xeylî doman û cinîyî zî Kampa Holî ya Heseke de yê. Êzidîyê ke kampe de yê bado ameyî berdene bi Keyeyê Êzidîyan o ke  Amûde de yo.
Cinîya bi nameyê Eqbal Xelîla ke dewa Koço ra ya teba lajê ci bi nameyê  Serwan vizêr bi rayîrê Komeleya Tilqesebî teslîmê Keyeyê Êzidîyan ê Kantona Cizîrî ameyî kerdene.
3 kesê ke QSD’yî ê destê çeteyanê DAÎŞ’î ra xelisnaybî zî Keyeyê Êzidîyan ê Amûde de yê. Eke rayberîya Iraqî destûr bido kesê ke Keyeyê Êzidîyan de yê, ê do teslîmê keyeyanê înan ê Şengelî bêrê kerdene.
